**VAIKŲ PRIĖMIMO Į KAUNO LOPŠELĮ-DARŽELĮ ,,DOBILĖLIS“ TVARKA**

Vaikai priimami į Kauno lopšelį-darželį ,,Dobilėlis“ vadovaujantis Kauno miesto savivaldybės tarybos 2008 m. birželio 27 d. sprendimu Nr.T-331 (Kauno miesto savivaldybės tarybos 2015 m. gruodžio 8 d. sprendimo Nr.T-682 redakcija) ,,Dėl centralizuoto vaikų priėmimo į Kauno miesto savivaldybės įstaigų biudžetinių švietimo įstaigų ikimokyklinio ir priešmokyklinio ugdymo grupės tvarkos aprašo patvirtinimo“.

**Grupių sudarymas:**

* Priimamų vaikų sąrašus sudaro švietimo įstaigos duomenų bazės tvarkytojas iki kiekvienų metų birželio 1 d., jei yra laisvų vietų, šie sąrašai gali būti papildomi visus metus;
* Grupes savo įsakymu sudaro švietimo įstaigos direktorius, gavęs iš švietimo įstaigos duomenų bazės tvarkytojo priimamų vaikų sąrašus.

**Prašymo pateikimas:**

* Elektroninių būdu pagal Aprašo priede pateiktą prašymo formą;
* Kauno lopšelio-darželio ,,Dobilėlis“ direktoriui ar švietimo įstaigos darbuotojui, atsakingam už vaikų priėmimo į grupes duomenų tvarkymą, direktorės pavaduotojai ugdymui Astai Belevičienei, tel.: (8-37) 36 35 30;
* Kauno miesto savivaldybės administracijos Švietimo skyriaus vyriausiajai specialistei Editai Mikelionienei, M.Dobužinskio g.6, 21 kabinetas, tel.: (8-37) 20 84 27.

**Prašyme priimti vaiką į švietimo įstaigos grupę  nurodoma:**

     ●  Vaiko vardas, pavardė, asmens kodas, deklaruota gyvenamoji vieta;

     ●  Pageidaujama lankyti švietimo įstaiga (nurodyti ne daugiau kaip dvi alternatyvas);

    ● Tų mokslo metų, kuriais pageidaujama lankyti švietimo įstaigos grupę, pradžia – rugsėjo 1 d. (dėl svarbių priežasčių tėvai (globėjai) gali prašyti pakeisti prašyme nurodytą datą, nuo kurios pageidaujama lankyti švietimo įstaigos grupę);

      ●    Duomenys apie pirmenybę priimant vaiką į švietimo įstaigą;

      ●    Duomenys apie tėvus (globėjus);

      ●   Prie prašymo pridedami dokumentai ir (ar) jų kopijos (jeigu prašymas pildomas elektroniniu būdu, pateikiamos skaitmeninės dokumentų kopijos): vaiko gimimo liudijimas, pažyma apie vaiko deklaruotą gyvenamąją vietą, dokumentai, patvirtinantys šeimos sudėtį, jos socialinę padėtį ir kitas aplinkybes, kuriomis remiantis gali būti teikiama pirmenybė Aprašo 10.1. papunktyje nurodytais atvejais;

       ●    Prašymas neregistruojamas, jeigu jame pateikti ne visi ar neteisingi duomenys.

**Tėvai (globėjai), pageidaujantys pasinaudoti vaiko pirmumo teise pagal Aprašo 10.1. papunktį, prašymus turi pateikti iki einamųjų metų, kuriais tvirtinamas priimamų vaikų sąrašas, kovo 1 dienos.**

**Jei vaikas per vieną mėnesį dėl nepateisinamų priežasčių neatvyksta į švietimo įstaigos grupę, jis išbraukiamas iš tos grupės vaikų sąrašo, jo vieta neišsaugoma.**

**Atsisakymas lankyti įstaigą turi būti raštiškas. Jį tėvai gali parašyti ne tik atvykę į įstaigą, bet ir elektroniniu paštu nurodydami vaiko vardą, pavardę ir asmens kodą.**

**Atvedę vaiką į darželį tėvai (globėjai) pateikia Kauno lopšelio-darželio ,,Dobilėlis“ direktoriui nustatytos formos vaiko sveikatos pažymėjimą.**

**Vaiko priėmimas į grupę įforminamas dvišale (vieno iš tėvų (globėjų) ir švietimo įstaigos) ugdymo sutartimi.**

**Internetinis adresas, kuriuo pasinaudojus galima rasti informaciją apie laisvas vietas Kauno miesto ikimokyklinėse ugdymo įstaigose, informaciją tėvams, statistinę informaciją bei informaciją apie įstaigas:**<http://darz.kaunas.lt/darzeliai/>